S-50/2019

Mál þetta, sem dómtekið var þann 17. september 2019, er höfðað af lögreglustjóranum á Austurlandi með ákæru, útgefinni 28. maí 2019, og síðar einnig með framhaldsákæru, útgefinni 16. september sama ár, á hendur A, kt. [...], [...], [...], og B, kt. [...], [...], [...].

Sakarefnið samkvæmt nefndum ákærum og bókunum sækjanda fyrir dómi er svohljóðandi:

„I.

Gegn A og B fyrir fíkniefnalagabrot, framið á [...] og í [...], með því að hafa um nokkurt skeið fram til þriðjudagsins 19. september 2018, í sölu- og dreifingarskyni, ræktað kannabisplöntur sem hér segir, en lögreglan fann plönturnar við leit þann 19. september, ásamt fjármunum og ýmsum munum, sem notaðir voru við ræktunina:

1. Í iðnaðarhúsnæði að [...], [...]ræktað 46 kannabisplöntur sem vógu samtals 15.066,2 grömm og mældust 75 til 90 cm háar.

2. Í bifreiðinni [...] sem staðsett var í ofannefndu iðnaðarhúsnæði fundust 13 kannabisplöntur sem vógu samtals 4.506,6 grömm og mældust 80 til 90 cm háar, sem ákærðu höfðu ræktað.

3. Í gámi að [...], [...], ræktað 74 kannabisplöntur sem vógu samtals 411,6 grömm og mældust 9 til 40 cm háar.

II.

Gegn A fyrir peningaþvætti, með því að hafa um nokkurt skeið fram til 19. september sl., tekið við, aflað sér, geymt og/eða umbreytt ávinningi af sölu- og dreifingu ótiltekins magns fíkniefna, samtals að fjárhæð kr. 7.296.519 (6.212.000 + 570.000 + 97.000 + 417.519), sem var ávinningur af þeim brotum sem honum eru gefin að sök í I. kafla ákærunnar, en hluti fjármunanna fannst við leití bifreiðinni [...](kr. 570.000) og að [...] á [...] (kr. 97.000) og hluti var inná eða hafði farið inná eftirtalda bankareikninga: á bankareikning ákærða A nr. [...] í Landsbankanum (kr. 6.212.000), og á bankareikning eiginkonu ákærða, C nr. [...] í Arion banka (kr. 417.519).

III.

Gegn B fyrir peningaþvætti, með því að hafa um nokkurt skeið fram til 19. september sl., tekið við, aflað sér, geymt og/eða umbreytt ávinningi af sölu- og dreifingu ótiltekins magns fíkniefna, samtals að fjárhæð kr. 7.838.000 (7.171.000 + 570.000 + 97.000), sem var ávinningur af þeim brotum sem honum eru gefin að sök í I. kafla ákærunnar, en hluti fjármunanna fannst við leit í bifreiðinni [...](kr. 570.000), og að [...] á [...] (kr. 97.000) og hluti var inná eða hafði farið inná bankareikning ákærða B nr. [...] í Landsbankanum (kr. 7.171.000).

Telst I. kafli ákærunnar varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. breytingarlög og 2. gr., sbr. 14. gr. reglugerðar um ávana-og fíkniefni og önnur eftirlitsskyld efni nr. 233/2001, sbr. breytingarreglugerðir.

Telst II. og III. kafli ákærunnar varða við 1. mgr., sbr. 2. mgr., 264. gr. almennra hegningarlaga nr. 19/1940, sbr. breytingarlög.

Þess er krafist að ákærðu verði dæmdir til refsingar og til greiðslu alls sakarkostnaðar.

Þá er þess krafist, með vísan til 69. gr. og 69. gr. b. almennra hegningarlaga nr. 19/1940, sbr. breytingarlög, að ákærðu B og A verði dæmdir til að sæta upptöku á peningum sem fundust við leit í bifreiðinni [...] (kr. 570.000) og að [...] á [...] (kr. 97.000) þann 19. september 2018. Á haldlagningardegi var virði hins haldlagða kr. 667.000. Upptökukrafan tekur einnig til áfallinna vaxta og verðbóta hinna haldlögðu verðmæta frá haldlagningardegi til upptökudags.

Þá er þess krafist, með vísan til 69. gr. og 69. gr. b. almennra hegningarlaga nr. 19/1940, sbr. breytingarlög, að ákærði B verði dæmdur til að sæta upptöku á innistæðu á reikningi nr. [...] í Landsbankanum (kr. 308.569), sem embætti lögreglustjórans á Austurlandi lagði hald á þann 26. september 2018. Á haldlagningardegi var virði hins haldlagða kr. 308.569. Upptökukrafan tekur einnig til áfallinna vaxta og verðbóta hinna haldlögðu verðmæta frá haldlagningardegi til upptökudags.

Þá er þess krafist, með vísan til 69. gr. og 69. gr. b. almennra hegningarlaga nr. 19/1940, sbr. breytingarlög, að ákærði B verði dæmdur til að sæta upptöku á innistæðu á reikningi nr. [...], í eigu eiginkonu sinnar, C, í Arion banka (kr. 417.519), sem embætti lögreglustjórans á Austurlandi lagði hald á þann 4. október 2018. Á haldlagningardegi var virði hins haldlagða kr. 417.519. Upptökukrafan tekur einnig til áfallinna vaxta og verðbóta hinna haldlögðu verðmæta frá haldlagningardegi til upptökudags.

Þá er þess krafist, að gerðar verði upptækar framangreindar 133 kannabisplöntur, sem hald var lagt á, sbr. 6. mgr. 5. gr. laga um ávana- og fíkniefni nr. 65/1974, sbr. breytingarlög og 2. mgr. 14. gr. reglugerðar nr. 233/2001, sbr. breytingarreglugerðir.

Jafnframt er, samkvæmt heimild í 7. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar nr. 233/2001, krafist upptöku á eftirtöldum munum sem notaðir voru eða ætlaðir voru til ólögmætrar ræktunar kannabisjurta og meðferðar fíkniefna og lögreglan lagði haldá við rannsókn málsins:

1. Loftblásari með áfastri sýju, 1 stk. (nr. 471204).

2. Ballestar fyrir gróðurlampa, 2 stk. (nr. 471205).

3. Gróðurlampar, 4 stk. (nr. 471206).

4. Ballestar fyrir ræktunarljós, 14 stk. (nr. 471207).

5. Viftur, 5 stk. (nr. 471208).

7. Ræktunarlampar, 14 stk. (nr. 471210).

8. Tímastillar, 9 stk. (nr. 471211).

9. Perur í ræktunarlampa, 4 stk. (nr. 471212).

10. Vatnsdælur f. vökvunarkerfi, 4 stk. (nr. 471213).

11. Hitamælir, 1 stk. (nr. 471214).

12. Loftsía, 1 stk. (nr. 471218).

13. Gróðurnæring í 5 lítra brúsum, 10 stk. (nr. 471219).

14. Viftur, 2 stk. (nr. 471220).“

B.

Í öndverðu voru í máli þessu þær C og D ákærðar, ásamt ákærðu A og B. Í þinghaldi þann 16. september sl. var af hálfu ákæruvalds fallið frá öllum kröfum á hendur nefndum sambýliskonum ákærðu, en þá lá m. a. fyrir yfirlýsing C, sem varðaði sakarefnið í ákærukafla III og þá um upptöku á nánar tilgreindum fjármunum.

E-kvk-nf D-kvk-nf P-kvk-nf, lögmaður og skipaður verjandi, krefst þess fyrir hönd ákærða A að hann verði dæmdur til vægustu refsingar sem lög leyfa. Þá krefst verjandinn hæfilegrar málflutningsþóknunar vegna starfa sinna í þágu ákærða A.

Nefndur lögmaður, E-kvk-nf D-kvk-nf P-kvk-nf, krefst jafnframt lögmannsþóknunar vegna starfa sinna í þágu C eftir að mál þetta var höfðað. Verjandinn krefst þess að þóknunin falli á ríkissjóð.

S-kk-nf Þ-kk-nf E-kk-nf, lögmaður og skipaður verjandi, krefst þess fyrir hönd ákærða B að hann verði dæmdur til vægustu refsingar sem lög leyfa. Þá krefst verjandinn hæfilegar málflutningsþóknunar vegna starfa sinna í þágu ákærða B.

Nefndur lögmaður, S-kk-nf Þ-kk-nf E-kk-nf, krefst jafnframt lögmannsþóknunar vegna starfa sinna í þágu D og þá eftir að mál þetta var höfðað. Verjandinn krefst þess að þóknunin falli á ríkissjóð.

C.

1. Samkvæmt rannsóknargögnum voru ákærðu í máli þessu handteknir þann 18. september 2018 í kjölfar rannsóknaraðgerða þá um sumarið. Í kjölfarið lagði lögregla hald á þær kannabisplöntur og þann búnað sem lýst er í ákæru. Við áframhaldandi lögregluaðgerðir var hald lagt á fleiri plöntur, en einnig margvíslegan búnað til kannabisræktunar, sbr. framlagðar munaskrár og ljósmyndir, svo og nánar tilgreinda fjármuni. Við rannsókn málsins aflaði lögregla m. a. viðeigandi bankaupplýsinga, en einnig matsgjörða Rannsóknastofu Háskóla Íslands í lyfja- og eiturefnafræði.

Við ítrekaðar lögregluyfirheyrslur játuðu ákærðu, A og B, að hafa staðið saman að umræddri ræktun um nokkurra missera skeið. Jafnframt játuðu þeir að hafa selt nothæfar afurðir af starfseminni, en hagnaðinn af athafnasemi sinni kváðust þeir hafa nýtt í eigin þágu og til þess að greiða niður skuldir sínar.

2. Fyrir dómi hafa ákærðu A og B báðir skýlaust játað sakargiftir líkt og þeim er lýst í ákæru og framhaldsákæru og þá með hliðsjón af bókunum fulltrúa ákæruvalds. Ákærðu staðfestu jafnframt efni áðurgreindra yfirheyrsluskýrslna hjá lögreglu.

Með játningum ákærðu, sem ekki er ástæða til að efa að séu sannleikanum samkvæmar, sem og nefndum rannsóknargögnum lögreglu, er að áliti dómsins nægilega sannað að ákærðu hafi staðið saman að þeirri háttsemi sem í ákærum er lýst, en miða verður við að brot þeirra hafi verið stöðvuð þann 19. september 2018.

Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Að ofangreindu virtu eru ákærðu sannir að sök og verða þeir báðir sakfelldir fyrir þá háttsemi sem þeim er gefin að sök í ákærum, en háttsemin er þar réttilega heimfærð til laga.

D.

Ákærði B, sem er [...]ára, hefur samkvæmt sakavottorði ekki áður gerst sekur um refsiverða háttsemi.

Ákærði A, sem er [...] árs, hefur samkvæmt sakavottorði áður sætt refsingum, en sá ferill hefur ekki áhrif í máli þessu.

Í máli þessu hafa ákærðu gerst sekir um fíkniefnalagabrot og peningaþvætti.

Með hliðsjón af framgreindu, sakarefni þessa máls og alvarleika, sbr. viðeigandi ákvæði 1. mgr. 70. gr., en einnig 1. mgr. 77. gr., almennra hegningarlaga, þykir refsing ákærðu, hvors um sig, hæfilega ákveðin tíu mánaða fangelsi.

Að ofangreindu virtu og með hliðsjón af skýlausri játningu ákærðu við alla meðferð málsins, en einnig iðran fyrir dómi, þykir eins og atvikum er háttað í máli þessu fært að fresta fullnustu átta mánaða af refsingum ákærðu, hvors um sig, skilorðsbundið og skal sá hluti niður falla að liðnum tveimur árum frá uppkvaðningu dómsins að telja, haldi þeir, hvor um sig, almennt skilorð 57. gr. laga nr. 19/1940, sbr. 4. gr. laga nr. 22/1955.

Dæma ber ákærðu til þess að sæta upptöku á þeim plöntum og plöntuhlutum, en einnig búnaði og fjármunum, sem lögregla lagði hald á, eins og krafist er í ákæru, sbr. dómsorð.

Loks ber að dæma ákærðu til að greiða óskipt sakarkostnað ákæruvalds, sem samkvæmt sakarkostnaðaryfirliti nemur samtals 485.109 krónum. Að auki greiði ákærðu, B og A, málflutningsþóknun skipaðra verjenda sinna, en einnig ferðakostnað, og þá með hliðsjón af verkskýrslum, eins og nánar segir í dómsorði.

Málflutningsþóknun E-kvk-ef D-kvk-ef P-kvk-ef lögmanns, sem skipaður var verjandi C eftir höfðun málsins, greiðist úr ríkissjóði eins og segir í dómsorði, en eins og áður er rakið var fallið frá öllum kröfum á hendur ákærðu við meðferð málsins fyrir dómi.

Málflutningsþóknun S-kk-ef Þ-kk-ef E-kk-ef lögmanns, sem skipaður var verjandi D eftir höfðun málsins, greiðist úr ríkissjóði eins og segir í dómsorði, en eins og áður er rakið var fallið frá öllum kröfum á hendur ákærðu við meðferð málsins fyrir dómi.

Af hálfu ákæruvaldsins fór H-kk-nf J-kk-nf aðstoðarsaksóknari með málið.

Ó-kk-nf Ó-kk-nf héraðsdómari kveður upp dóm þennan.

D Ó M S O R Ð

Ákærði B sæti tíu mánaða fangelsi, en fullnustu átta mánaða af refsingunni er frestað og skal sá hluti niður falla að liðnum tveimur árum frá uppkvaðningu dómsins að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði A sæti tíu mánaða fangelsi, en fullnustu átta mánaða af refsingunni er frestað og skal sá hluti niður falla að liðnum tveimur árum frá uppkvaðningu dómsins að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærðu, B-x-x A, sæti upptöku á plöntum og plöntuhlutum, en einnig búnaði og fjármunum, eins og nánar er rakið í ákæru og framhaldsákæru, þ. e.:

Ákærðu sæti óskipt upptöku á peningum að fjárhæð 667.000 krónur og tekur upptökukrafan einnig til áfallinna vaxta og verðbóta hinna haldlögðu verðmæta frá haldlagningardegi til upptökudags.

Ákærði B sæti upptöku á innistæðu á reikningi nr. [...] í Landsbankanum að fjárhæð 308.569 krónur. Upptökukrafan tekur einnig til áfallinna vaxta og verðbóta hinna haldlögðu verðmæta frá haldlagningardegi til upptökudags.

Ákærði A sæti upptöku á innistæðu á reikningi nr. [...], í eigu konu sinnar, C, í Arion banka að fjárhæð 417.519 krónur. Upptökukrafan tekur einnig til áfallinna vaxta og verðbóta hinna haldlögðu verðmæta frá haldlagningardegi til upptökudags.

Ákærðu B og A sæti upptöku á 133 kannabisplöntum, en jafnframt sæta þeir upptöku á neðangreindum munum:

Loftblásari með áfastri sýju, tvær ballestar fyrir gróðurlampa, fjórir gróðurlampar, fjórtán ballestar fyrir ræktunarljós, fimm viftur, tvær loftsíur með blásurum, fjórtán ræktunarlampar, níu tímastillar, fjórar perur í ræktunarlampa, fjórar vatnsdælur fyrir vökvunarkerfi, hitamælir, loftsía, tíu „gróður næringar“ í 5 lítra brúsum og tvær viftur.

Dæma ber ákærðu, B og A, til að greiða óskipt sakarkostnað ákæruvalds samkvæmt sakarkostnaðaryfirliti, samtals 485.109 krónur.

Ákærði B greiði málflutningsþóknun skipaðs verjanda síns, S-kk-ef Þ-kk-ef E-kk-ef lögmanns, 590.240 krónur, að meðtöldum virðisaukaskatti, en einnig greiði ákærði ferðakostnað verjandans að fjárhæð 11.600 krónur.

Ákærði A greiði málflutningsþóknun skipaðs verjanda síns, E-kvk-ef D-kvk-ef P-kvk-ef lögmanns, 337.280 krónur, að meðtöldum virðisaukaskatti.

Málflutningsþóknun C til handa E-kvk-þgf D-kvk-þgf P-kvk-þgf lögmanni, að fjárhæða 168.640 krónur, að meðtöldum virðisaukaskatti, greiðist úr ríkissjóði, Málflutningsþóknun D til handa S-kk-þgf Þ-kk-þgf E-kk-þgf lögmanni, að fjárhæð 168.640 krónur, að meðtöldum virðisaukaskatti, greiðist úr ríkissjóði.